αστην ναυκρατεως μενελαου πατρος οδιτα ξεινην ευξεινος χθων εχει ηρακλεους ωμοτοκοις ωδισι πανυστατιοιο λοχειης δμηθεισαν μοιρεων νημασιν οικτροτατοις εικοσι και τρις πεντ ετεων χειρεσσι δ ομευνος αρμοδιος κτερισας τωιδ επεκρυψε ταφωι αρσινοην ματρωνα θεμιστω τεκνα λιπουσαν οις ειη λιπαρου γηραος αχρι μολειν. αλλα συ χρηστη χαιρ αμμωνια ως εθος ειπων σωιζου τον σαυτου προς δομον αβλαβεως. αλλο. πατρης και γονεων σ ουμος ποθος ηλλοτριωσεν. σου δ εμε της μελεης εστερεσεν θανατος πενθος εμοισι δομοις και δακρυα λυγρα λιπουσης τεκνων τ ορφανικων νηπιον ηλικιην. λυπρον αει βιοτας αμμωνια εστι το λοιπον αρμοδιωι τι δ εγω σου διχα φως εθ ορω αλλο. ληξον στερνοτυποιο γοου παυσαι με δακρυων ω ποσι μη κωφωι τυμβω επιστεναχει. σων ψαυσαι λεχεων αμμωνιαι ουκετ εφικτον αρμοδιε στυγερος γαρ με κεκευθ αιδης οικια μοι νεκυων ανεπιστροφα προς φαος ηους. ταυτα ματην λυπροις πενθεσιν ενδεδεσαι στεργε τα μεχρι τελους μοιρης δοσιν ου τινι φυκτον ανθρωπων πασιν δ ηδ υποκειται οδος. αμμωνια χρηστη χαιρε. ετους επειφ.
Eg. — Herakleopolis Magna — (Ihnasya el-Medīna) — Ptolemaic period — GVI 1873
 Ptolemaic period 